Source: https://www.rotalix.sk/sluzby/
Timestamp: 2020-08-05 13:09:27+00:00
Document Index: 12878563

Matched Legal Cases: ['§ 5', '§13', '§8', '§15', '§ 5', '§ 11', '§ 35', '§ 22', '§ 6', '§9', '§ 4', '§ 24', '§15', '§14']

+421 903 405 669
rotalix@rotalix.sk
Na prosniská 8/501 900 82 Blatné
Kontroly a opravy hasiacich prístrojov a hydrantov
Plnenie oxidom uhličitým (CO2)
Technika BOZP
Tlakové skúšky hydrantových hadíc
Kontroly hasiacich prístrojov
Každá právnická osoba a fyzická osoba – podnikateľ je povinná podľa § 5 písm. a) zákona NR SR č. 314/2001 Z.z. o ochrane pred požiarmi v znení neskorších predpisov si na zdolávanie požiarov obstarávať a inštalovať vhodné druhy požiarno – technických zariadení a udržiavať ich v akcieschopnom stave.
Kontroly, opravy a inštalácie hasiacich prístrojov sa vykonávajú v zmysle vyhlášky MV SR č. 719/2002 Z.z., ktorou sa ustanovujú vlastnosti, podmienky prevádzkovania a zabezpečenia pravidelnej kontroly prenosných a pojazdných hasiacich prístrojov.
Na základe objednávky vykonáme kontrolu hasiacich prístrojov priamo v objekte zákazníka odborne spôsobilými osobami s platnými osvedčeniami od výrobcov pre jednotlivé typy a druhy prenosných a pojazdných hasiacich prístrojov. Všetky vyhovujúce hasiace prístroje budú zaplombované a označené štítkom kontrolóra hasiacich prístrojov podľa vyhlášky MV SR č. 719/2002 Z.z.
O každej kontrole bude vyhotovené potvrdenie podľa vyhlášky MV SR č. 719/2002 Z.z.
Kontroly hydrantov
Kontroly, opravy a inštalácie požiarnych vodovodov sa vykonávajú v zmysle vyhlášky MV SR č. 699/2004 Z.z. o zabezpečení stavieb vodou na hasenie požiarov.
Kontrolu zariadení na dodávku vody na hasenie požiarov po ich odovzdaní do užívania vykonáva právnická osoba alebo fyzická osoba – podnikateľ najmenej raz za 12 mesiacov, ak výrobca jednotlivých častí zariadení neurčí kratšiu lehotu.
Všetky kontrolované hadicové zariadenia, hydranty budú na základe dohody so zákazníkom označené štítkom s parametrami a návodom na obsluhu podľa §13 ods.3 vyhlášky MV SR č. 699/2004 Z.z.
Podzemné hydranty na základe dohody so zákazníkom môžeme označiť tabuľkou na oceľovej tyči podľa s §8 ods.8 vyhlášky MV SR č. 699/2004 Z.z.
O kontrole vyhotovíme záznam podľa §15 ods.3 vyhlášky MV SR č. 699/2004 Z.z., ktorý je súčasťou dokumentácie ochrany pred požiarmi.
Opravy hasiacich prístrojov a hydrantov
Každá právnická osoba a fyzická osoba – podnikateľ je povinná podľa § 5 písm. a) zákona NR SR č. 314/2001 Z.z. o ochrane pred požiarmi v znení neskorších predpisov si na zdolávanie požiarov obstarávať a inštalovať vhodné druhy požiarno – technických zariadení a udržiavať ich v akcieschopnom stave. Kontroly, opravy a inštalácie hasiacich prístrojov sa vykonávajú v zmysle vyhlášky MV SR č. 719/2002 Z.z., ktorou sa ustanovujú vlastnosti, podmienky prevádzkovania a zabezpečenia pravidelnej kontroly prenosných a pojazdných hasiacich prístrojov.
Na základe objednávky vykonáme opravu hasiacich prístrojov vo vlastných dielenských priestoroch vlastnými odborne spôsobilými zamestnancami, ktoré máju oprávnenie na opravy hasiacich prístrojov podľa § 11 zákona NR SR č. 314/2001 Z.z. a § 35 vyhlášky MV SR č. 121/2002 Z.z.
Po oprave hasiaceho prístroja bude vyhotovené potvrdenie podľa vyhlášky MV SR č. 719/2002 Z.z.
Na požiadanie zákazníka vykonávame vyradenie a následnú likvidáciu nevyhovujúcich hasiacich prístrojov a vydáme protokol o vyradení, ktorý je súčasťou požiarnej dokumentácii.
Po dohode so zákazníkom zabezpečíme dovoz a odvoz hasiacich prístrojov do opravy.
Ponúkame plnenie tlakových fliaš CO2 vlastným plniacim zariadením spĺňajúcim najvyššie kvalitatívne a bezpečnostné parametre (na zváranie, výrobu sýtených nápojov, čapovanie piva), ktoré zodpovedajú príslušným predpisom.
Na našom pracovisku máme dostatočné množstvo fliaš na výmenu.
Po dohode so zákazníkom zabezpečíme dovoz a odvoz tlakových fliaš CO2.
Na želanie zákazníka naplníme jeho tlakové fľaše na počkanie.
Technika bezpečnosti a ochrany zdravia pri práci (BOZP)
V súlade s § 22 zákonom NR SR č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov a ďalších predpisov na úseku BOZP, zabezpečujeme výkon činnosti bezpečnostnotechnickej služby, vrátane spracovania komplexnej dokumentácie BOZP Autorizovaným technikom BOZP v nádväznosti na ustanovenia § 6 citovaného zákona v častiach :
Politika BOZP a program jej realizácie
Komplexné firemné pravidlá BOZP
Hodnotenie rizika práce jednotlivých pracovných pozícií
Postup v prípade poškodenia zdravia a nebezpečnej udalosti
Evidencie pracovných úrazov a nebezpečných udalostí
Spracovanie bezpečných pracovných postupov
Spracovanie vnútropodnikových smerníc ( pitný režim, fajčenie a pod. )
Riešenie vstupných inštruktáží pre novoprijatých zamestnancov
Vykonávanie oboznamovaní a školení o bezpečnosti a ochrane zdravia pri práci pre vedúcich zamestnancov a ostatných zamestnancov s vedením príslušnej dokumentácie
Technika požiarnej ochrany (PO)
Výkon činnosti technika požiarnej ochrany odborne spôsobilou osobou ( §9 nižšie citovaného zákona ) vrátane spracovania komplexnej dokumentácie ochrany pred požiarmi ktorú tvorí podľa § 4 písmeno f/ zákona NR SR č.314/2001 Z.z. o ochrane pred požiarmi v znení neskorších predpisov a následne § 24 vyhlášky MV SR č.121/2002 Z.z. o požiarnej prevencii v znení neskorších predpisov :
Služby poskytované podľa ustanovenia zákona 314/2001 Zb. o ochrane pred požiarmi :
požiarny štatút
grafická časť požiarneho evakuačného plánu
analýza nebezpečenstva vzniku požiaru
doklady o kontrole požiarnotechnických zariadení a požiarnych vodovodov
údaje o požiaroch, príčinách vzniku požiarov, správy o výsledkoch vykonaných rozborov a o vykonaných opatreniach na úseku ochrany pred požiarmi
dokumentácia o školení zamestnancov o ochrane pred požiarmi
dokumentácia o odbornej príprave protipožiarnych hliadok
riešenie protipožiarnej bezpečnosti stavby v projektovej dokumentácii stavby
dokumentácia o požiarnobezpečnostnej charakteristike užívanej stavby
ďalšie doklady, ak tak ustanovuje osobitný predpis
Vykonávanie školení o ochrane pred požiarmi pre vedúcich zamestnancov, ostatných zamestnancov a vykonávanie odborných príprav protipožiarnych hliadok s vedením príslušnej dokumentácie.
Požiarne hadice, ktoré sú umiestnené v hadicových zariadeniach, kontrolujú sa na funkčnosť podľa §15 ods.1 písm. a) vyhlášky MV SR č.699/2004 Z.z. tlakovou skúškou v súlade s §14 ods.4 vyhlášky MV SR č.699/2004 Z.z.: „Požiarne hadice, ktoré sú umiestnené v hadicových zariadeniach, sa skúšajú na funkčnosť tlakovou skúškou podľa STN 92 0801Tlakové skúšky požiarnych hadíc“.
Po dohode so zákazníkom vykonávame demontáž hadíc, odvoz, tlakové skúšky požiarnych hadíc, dovoz a opätovnú montáž.
Po vykonaní tlakovej skúšky vystavíme protokol podľa prílohy A k STN 92 0801 o výsledku tlakovej skúšky.
Nachádzate sa na stránkach firmy Ladislav Molnár – Rotalix, ktorá poskytuje komplexné služby v oblasti zabezpečenia ochrany pred požiarmi vašich firiem na vysokej kvalitatívnej a profesionálnej úrovni.
Na Slovenskom ale aj zahraničnom trhu pôsobí od roku 1992 a má v poskytovaní služieb týkajúcich sa ochrany pred požiarmi viac ako 25 ročné skúsenosti.
Copyright © 2016 ROTALIX